Nr. 38617 / 26.09.2022

**REFERAT DE APROBARE**

**la Proiectul de hotărâre privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello***

|  |
| --- |
| **Secțiunea 1 - Motivul adoptării actului administrativ:** |
| **1. Descrierea situației actuale:** |
| * 1. **Cerinţe care reclamă necesitatea actului administrativ:** |
| Uniunea Europeană a instituit instrumentul Mecanismul de Redresare și Reziliență (MRR), prin Regulamentul (UE) 2021 / 241 al Parlamentului European și al Consiliului din 12.02.2021. Obiectivul general al mecanismului este să promoveze coeziunea economică, socială și teritorială a Uniunii prin îmbunătățirea rezilienței, a nivelului de pregătire pentru situații de criză, a capacității de adaptare și a potențialului de creștere ale statelor membre, prin atenuarea impactului social și economic al crizei în cauză, în special asupra femeilor, prin contribuția la punerea în aplicare a pilonului european al drepturilor sociale, prin sprijinirea tranziției verzi, prin contribuția la realizarea obiectivelor privind clima ale Uniunii pentru 2030 stabilite la articolul 2 punctul 11 din Regulamentul (UE) 2018 / 1999 și prin respectarea obiectivului UE de realizare a neutralității climatice până în 2050, precum și a tranziției digitale, contribuind astfel la convergența economică și socială ascendentă, restabilind și promovând creșterea durabilă și integrarea economiilor Uniunii, încurajând crearea de locuri de muncă de înaltă calitate, contribuind la autonomia strategică a Uniunii alături de o economie deschisă și creând valoare adăugată europeană.  Pentru a îndeplini acest obiectiv general, statele membre primesc sprijin financiar prin intermediul Planurilor de Redresare și Reziliență. Planul Național de Redresare și Reziliență al României (PNRR) este conceput așa încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume.  Facilitățile de sănătate, în special spitalele, sunt esențiale pentru comunități atât în mod obișnuit, dar și ca răspuns la situații de urgență, dezastre și alte crize. Sunt necesare măsuri pentru asigurarea siguranței, securității și funcționalității infrastructurii de sănătate, atât la nivel național, cât și la nivel comunitar.  Finanțarea organizării unor structuri funcționale de boli infecțioase în cadrul spitalelor din România va corecta un dezechilibru sistemic specific țării noastre în ceea ce privește distribuția paturilor dedicate pacienților septici în unitățile pluridisciplinare, actualmente preponderent disponibile în spitale monospecialitate și ne va aduce mai aproape de modelul funcțional din majoritatea țărilor UE.  Cadrul legislativ intern recent adoptat, precum Legea 3 / 2021 privind prevenirea, diagnosticul și tratamentul infecțiilor asociate asistenței medicale, consideră drept unele dintre măsurile principale *organizarea în unitățile medicale de spitalizare continuă a unor structuri funcționale de boli infecțioase pentru izolarea / gruparea și tratarea pacienților cu IAAM determinate de microorganisme MDR și cu infecții cu Clostridium difficile*, precum și *definirea și dezvoltarea laboratoarelor de referință și a celor cu capacitate de investigații și analize microbiologice specializate*. Aceste probleme, evidențiate și accentuate de trecerea recentă prin pandemia de COVID-19, necesită o rezolvare urgentă și de durată. |
| * 1. **Cerinţe care reclamă oportunitatea actului administrativ:** |
| Apelul lansat prin PNRR, Cod apel MS-0024 - *Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale* urmărește:  Adaptarea infrastructurii existente cu investiții pentru:   1. Reabilitarea / modernizarea / extinderea infrastructurii existente în vederea organizării în unitățile medicale de spitalizare continuă a unor structuri funcționale de boli infecțioase pentru izolarea / gruparea și tratarea pacienților cu IAAM determinate de microorganisme MDR și cu infecții cu Clostridium difficile; 2. dezvoltarea laboratoarelor de analize de microbiologie specializate; 3. achiziționarea de echipamente destinate reducerii infecțiilor nosocomiale.   Spitalele din subordinea Consiliului Județean Cluj au identificat nevoi de finanțare în ceea ce privește achiziționarea de echipamente destinare reducerii IAAM (infecții asociate asistenței medicale), iar apelul lansat prin PNRR, Cod apel MS-0024 vine în întâmpinarea nevoilor acestora, motiv pentru care accesarea finanțării nerambursabile este necesară.  Astfel, Spitalul Clinic de Pneumoftiziologie Leon Daniello a elaborat un Studiu de oportunitate care descrie necesitatea investiției și care este supus aprobării plenului Consiliului Județean Cluj.  Pentru depunerea proiectelor pe platforma [www.proiecte.pnrr.gov.ro](www.proiecte.pnrr.gov.ro%20) va fi necesar să fie realizat un parteneriat între unitatea sanitară, ordonatorul principal de credite și/sau UAT în care să fie menționat liderul de parteneriat și dreptul de a încărca proiectul pe platforma dedicată, motiv pentru care, prin prezentul proiect de hotărâre, se propune și aprobarea parteneriatului, cu lider de parteneriat UAT Județul Cluj.  Valoarea proiectului este de 3.549.865 lei fără TVA și va fi finanțată 100% prin PNRR, respectiv 4.224.339 lei TVA inclus. TVA aferentă cheltuielilor eligibile va fi suportată de la bugetul de stat, pentru beneficiarii fără drept de deducere a TVA, cum este UAT Județul Cluj. |
| 1. **Schimbări preconizate:** |
| Prin implementarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello* se urmărește reducerea vulnerabilităților generată de apariția și răspândirea infecțiilor nosocomiale în spital. |
| **Secțiunea a 2-a - Impactul socio-economic:** |
| Prin implementarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello* impactul social este unul extrem de vizibil dat fiind faptul că investiția este gândită exclusiv în favoarea pacientului dar și în favoarea personalului medical, în scopul perevenirii infecțiilor asociate asistenței medicale. |
| **Secțiunea a 3-a - Impactul financiar asupra bugetului judeţului pe termen scurt (an curent) / lung:** |
| Pentru implementarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello* s-a identificat ca și sursă de finanțare nerambursabilă PLANUL NAȚIONAL DE REDRESARE ȘI REZILIENȚĂ (PNRR), Cod apel MS-0024 - *Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale*. Finanțarea nerambursabilă este în procent de 100%, în condițiile în care Ghidul Solicitantului limitează valoarea maximă nerambursabilă a finanțării alocate per proiect la 29.680.199,84 lei fără TVA, iar valoarea proiectului propus este de 3.549.865 lei fără TVA. Implementarea proiectului este estimată a se realiza în intervalul februarie 2023 – mai 2024. |
| **Secțiunea a 4-a – Activități de informare publică și consultare privind elaborarea și implementarea actului administrativ:** |
| Nu este cazul. |
| **Secțiunea a 5-a – Efectele actului administrativ asupra actelor administrative în vigoare și măsuri de implementare:** |
| Actul administrativ nu produce efecte asupra altor hotărâri de consiliu județean sau dispoziții ale președintelui consiliului județean, nu este neceseră emiterea altor acte administrative și se poate pune în aplicare după adoptare.  Hotărârea va fi anexată la dosarul de finanțare care va fi încărcat pe platforma [www.proiecte.pnrr.gov.ro](file:///\\fileservervr\SIE\3%20PROIECTE%20IN%20PREGATIRE%202021%20-%202027\0.%20PLANUL%20DE%20REZILIENTA\www.proiecte.pnrr.gov.ro%20) în vederea accesării finanțării nerambursabile. |
| **Secțiunea a 6-a – Anexe la referatul de aprobare:** |
|  |

**INIȚIATOR**

**PREȘEDINTE**

Alin TIȘE

**P R O I E C T DE H O T Ă R Â R E**

**privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello***

Consiliul Judeţean Cluj, întrunit în şedinţă ordinară;

Având în vedere Proiectul de hotărâre înregistrat cu nr. ....... din .......................... privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu 38617 / 26.09.2022; Rapoartele de specialitate întocmite de compartimentele de resort din cadrul aparatului de specialitate al Consiliului Judeţean Cluj cu nr. 38620 / 26.09.2022, nr. 38622 / 26.09.2022 şi Avizul cu nr. ..... din ..... adoptat de Comisia de specialitate nr. ……….., în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Planul Național de Redresare și Reziliență – Componenta 12 Sănătate;

Luând în considerare prevederile art. 123 – 140 și ale art. 142 -156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență;
* Decizia Comisiei Europene 2021 / 608, de punere în aplicare a Consiliului de aprobare a evaluării Planului de Redresare și Reziliență al României din 03 noiembrie 2021;
* art. 173 alin. (1) lit. c) și d), ale alin. (4) lit. a), ale alin. (5) lit. c), ale art. 297 alin. (1) lit. (a), ale art. 298 – 301 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* Ordonanță de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare;
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanței de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare şi reziliență precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare şi reziliență necesar României pentru accesarea de fonduri externe rambursabile şi nerambursabile în cadrul Mecanismului de redresare şi reziliență;
* Ordinul Ministrului Sănătății nr. 2.736/2022 privind aprobarea Ghidului beneficiarului pentru investiţia specifică: I2.4. Echipamente şi materiale destinate reducerii riscului de infecţii nosocomiale din cadrul pilonului V: Sănătate şi rezilienţă instituţională - componenta 12: Sănătate - investiţia I2. Dezvoltarea infrastructurii spitaliceşti publice;

În temeiul competentelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1** Se aprobă proiectul *Reducerea riscului de infecții nosocomiale în Spitalul Clinic de Pneumoftiziologie Leon Daniello*, în vederea finanțării acestuia în cadrul Planului Național de Redresare și Reziliență - Componenta 12 – Sănătate – Investiția I2. Dezvoltarea infrastructurii spitalicești publice - Investiția specifică I2.4 Echipamente și materiale destinate reducerii riscului de infecții nosocomiale, apelul de proiecte MS-0024.

**Art. 2.** Se aprobă valoarea totală a proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*, în cuantum de 4.224.339 lei (inclusiv TVA).

**Art. 3.** Sumele reprezentând cheltuieli conexe ce pot apărea pe durata implementării proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*, pentru implementarea proiectului în condiții optime, se vor asigura din bugetul propriu al Județului Cluj.

**Art. 4.** Se vor asigura toate resursele financiare necesare implementării.

**Art. 5.** Se aprobă parteneriatul dintre UAT Județul Cluj, în calitate de lider de parteneriat și Spitalul Clinic de Pneumoftiziologie Leon Daniello, în vederea implementării, în comun, a proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*, prin semnarea Acordului de parteneriat, prevăzut în Anexa 1 care face parte integrantă din prezenta hotărâre.

**Art. 6.** Se aprobă Studiul de oportunitate elaborat de Spitalul Clinic de Pneumoftiziologie Leon Daniello, aferent proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*, prevăzut în Anexa 2 care face parte integrantă din prezenta hotărâre.

**Art. 7.** Se certifică valorile prevăzute în formularul *Anexa 1 – Cererea de finanțare*, în conformitate cu *Rapoartele de analiză* aferente anului de referință 2021, valori transmise și asumate de către partenerul Spitalul Clinic de Pneumoftiziologie Leon Daniello:

* Rata infecțiilor nosocomiale: 1,81%
* Rata infecțiilor Clostridium difficile: 0,35%
* Rata infecțiilor microorganisme MDR: 25,8%
* Numărul de probe analizate de microbiologie: 2969
* Gradul de ocupare al unității sanitare 42,01%

**Art. 8.** Se mandatează președintele Consiliului Județean Cluj, dl. Alin Tișe, să semneze în numele și pentru Județul Cluj, precum și al partenerului, toate actele necesare depunerii pe platforma [www.proiecte.pnrr.gov.ro](www.proiecte.pnrr.gov.ro%20) a proiectului, evaluării, contractării proiectului, precum și contractul de finanțare aferent proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*.

**Art. 9.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj prin Direcţia Dezvoltare şi Investiţii.

**Art. 10.** Prezenta hotărâre se comunică Direcţiei Dezvoltare şi Investiţii; Direcţiei Generale Buget-Finanțe, Resurse Umane; Direcției Juridice; Spitalului Clinic de Pneumoftiziologie Leon Daniello, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet www.cjcluj.ro.

**Contrasemnează:**

**PREŞEDINTE, SECRETAR GENERAL AL JUDEŢULUI,**

Alin Tişe Simona Gaci

**Nr……... din …… 2022**

*Prezenta hotărâre a fost adoptată cu … voturi “pentru” … voturi “împotrivă”, …. ”abţineri” şi …. Membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREȘEDINTE**

Alin Tișe

Nr. 38620 / 26.09.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiectul de hotărâre privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*** | | |
| **Compartiment de resort:** | DIRECȚIA DEZVOLTARE ȘI INVESTIȚII | | |
| **Secțiunea 1 – Documentare și analiză:** | | | |
| Proiectul de hotărâre privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon* Daniello, finanțat prin Mecanismul de Redresare și Reziliență, al cărei obiectiv îl reprezintă promovarea coeziunii economice, sociale și teritoriale ale Uniunii prin îmbunătățirea rezilienței, a nivelului de pregătire pentru situații de criză, a capacității de adaptare și a potențialului de creștere ale statelor membre, este, în final, aliniat la Politica de Dezvoltare Regională a Uniunii Europene și, implicit, a României, care vizează aceleași obiective de coeziune și reducere a disparităților. | | | |
| **Secțiunea a 2-a -** **Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Uniunea Europeană a instituit instrumentul Mecanismul de Redresare și Reziliență (MRR), prin Regulamentul (UE) 2021 / 241 al Parlamentului European și al Consiliului din 12.02.2021. Obiectivul general al mecanismului este să promoveze coeziunea economică, socială și teritorială a Uniunii prin îmbunătățirea rezilienței, a nivelului de pregătire pentru situații de criză, a capacității de adaptare și a potențialului de creștere ale statelor membre, prin atenuarea impactului social și economic al crizei în cauză, în special asupra femeilor, prin contribuția la punerea în aplicare a pilonului european al drepturilor sociale, prin sprijinirea tranziției verzi, prin contribuția la realizarea obiectivelor privind clima ale Uniunii pentru 2030 stabilite la articolul 2 punctul 11 din Regulamentul (UE) 2018 / 1999 și prin respectarea obiectivului UE de realizare a neutralității climatice până în 2050, precum și a tranziției digitale, contribuind astfel la convergența economică și socială ascendentă, restabilind și promovând creșterea durabilă și integrarea economiilor Uniunii, încurajând crearea de locuri de muncă de înaltă calitate, contribuind la autonomia strategică a Uniunii alături de o economie deschisă și creând valoare adăugată europeană.  Pentru a îndeplini acest obiectiv general, statele membre primesc sprijin financiar prin intermediul Planurilor de Redresare și Reziliență. Planul Național de Redresare și Reziliență al României (PNRR) este conceput așa încât să asigure un echilibru optim între prioritățile Uniunii Europene și necesitățile de dezvoltare ale României, în contextul recuperării după criza COVID-19 care a afectat semnificativ țara, așa cum a afectat întreaga Uniune Europeană și întreaga lume. Astfel, obiectivul general al PNRR al României este dezvoltarea României prin realizarea unor programe și proiecte esențiale, care să sprijine reziliența, nivelul de pregătire pentru situații de criză, capacitatea de adaptare și potențialul de creștere, prin reforme majore și investiții cheie cu fonduri din Mecanismul de Redresare și Reziliență.  Facilitățile de sănătate, în special spitalele, sunt esențiale pentru comunități atât în mod obișnuit, dar și ca răspuns la situații de urgență, dezastre și alte crize. Sunt necesare măsuri pentru asigurarea siguranței, securității și funcționalității infrastructurii de sănătate, atât la nivel național, cât și la nivel comunitar.  Sectorul sanitar din România se bazează pe o infrastructură concepută acum 50-60 ani, când nevoia de servicii de sănătate era diferită față de realitățile de astăzi. Una dintre problemele des întâlnite în rețeaua de spitale este fragmentarea-spitalele pavilionare, ceea ce creează dificultăți în ceea ce privește organizarea fluxurilor și transportul pacienților. Finanțarea organizării unor structuri funcționale de boli infecțioase în cadrul spitalelor din România va corecta un dezechilibru sistemic specific țării noastre în ceea ce privește distribuția paturilor dedicate pacienților septici în unitățile pluridisciplinare, actualmente preponderent disponibile în spitale monospecialitate și ne va aduce mai aproape de modelul funcțional din majoritatea țărilor UE. În măsura în care aceste structuri vor fi dotate la nivelul standardelor internaționale în ceea ce privește asigurarea izolării pacienților (saloane cu un singur pat), a precauțiilor suplimentare de contact (accesul la echipament personal de protecție, produse medicale pentru asigurarea asepsiei, educația continuă a personalului în privința igienei), a precauțiilor suplimentare pentru transmiterea respiratorie sau prin aerosoli (echipament special de protecție, camere/saloane cu presiune negativă), aceste investiții vor conduce, pe termen lung, la consolidarea sistemului de sănătate din România și la reducerea impactului major pe care circulația germenilor multi rezistenți la antibiotice îl are, nu doar la nivel național.  Cadrul legislativ intern recent adoptat, precum Legea 3 / 2021 privind prevenirea, diagnosticul și tratamentul infecțiilor asociate asistenței medicale, consideră drept unele dintre măsurile principale organizarea în unitățile medicale de spitalizare continuă a unor structuri funcționale de boli infecțioase pentru izolarea / gruparea și tratarea pacienților cu IAAM determinate de microorganisme MDR și cu infecții cu Clostridium difficile, precum și definirea și dezvoltarea laboratoarelor de referință și a celor cu capacitate de investigații și analize microbiologice specializate. Aceste probleme, evidențiate și accentuate de trecerea recentă prin pandemia de COVID-19, necesită o rezolvare urgentă și de durată.  Apelul lansat prin PNRR, Cod apel MS-0024 - *Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale* urmărește:  Adaptarea infrastructurii existente cu investiții pentru:   1. Reabilitarea / modernizarea / extinderea infrastructurii existente în vederea organizării în unitățile medicale de spitalizare continuă a unor structuri funcționale de boli infecțioase pentru izolarea / gruparea și tratarea pacienților cu IAAM determinate de microorganisme MDR și cu infecții cu Clostridium difficile; 2. dezvoltarea laboratoarelor de analize de microbiologie specializate; 3. achiziționarea de echipamente destinate reducerii infecțiilor nosocomiale.   Spitalele din subordinea Consiliului Județean Cluj au identificat nevoi de finanțare în ceea ce privește achiziționarea de echipamente destinare reducerii IAAM (infecții asociate asistenței medicale), iar apelul lansat prin PNRR, Cod apel MS-0024 vine în întâmpinarea nevoilor acestora, motiv pentru care accesarea finanțării nerambursabile este necesară.  Astfel, Spitalul Clinic de Pneumoftiziologie Leon Daniello a elaborat un Studiu de oportunitate care descrie necesitatea investiției și care este supus aprobării plenului Consiliului Județean Cluj.  Pentru depunerea proiectelor pe platforma [www.proiecte.pnrr.gov.ro](www.proiecte.pnrr.gov.ro%20) va fi necesar să fie realizat un parteneriat între unitatea sanitară, ordonatorul principal de credite și/sau UAT în care să fie menționat liderul de parteneriat și dreptul de a încărca proiectul pe platforma dedicată, motiv pentru care, prin prezentul proiect de hotărâre, se propune și aprobarea parteneriatului, cu lider de parteneriat UAT Județul Cluj.  Valoarea proiectului este de 3.549.865 lei fără TVA și va fi finanțată 100% prin PNRR, respectiv 4.224.339 lei TVA inclus. TVA aferentă cheltuielilor eligibile va fi suportată de la bugetul de stat, pentru beneficiarii fără drept de deducere a TVA, cum este UAT Județul Cluj.  Dat fiind faptul că, pentru Apelul de proiecte MS-0024:   * Ghidul Solicitantuluia fost publicat în data de 16.09.2022 și lansat, efectiv, în data de 26.09.2022 <https://www.ms.ro/investitia-specifica-i2-4-echipamente-si-materiale-destinate-reducerii-riscului-de-infectii-nosocomiale/>, ulterior perioadei limită de transmitere a proiectelor de hotărâre * Termenul maxim de depunere a proiectelor, de aproximativ 30 de zile, este anterior celui estimat pentru organizarea viitoarei ședințe de consiliu județean * Platforma [www.proiecte.pnrr.gov.ro](file:///\\fileservervr\SIE\3%20PROIECTE%20IN%20PREGATIRE%202021%20-%202027\0.%20PLANUL%20DE%20REZILIENTA\www.proiecte.pnrr.gov.ro%20) este una nouă și ridică probleme de încărcare a documentelor, astfel că orice întârziere în încărcarea proiectelor în preajma termenului limită de depunere, ar putea duce la piederea șansei de accesare a finanțării   Se impune propunerea prezentului proiect de hotărâre, în regim de urgență, în prima ședință de consiliu organizată, conform art. 135, alin. 8 din Codul Administrativ | | | |
| ***Secțiunea a 3-a*** ***- Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):*** | | | |
| ***Impactul financiar asupra bugetului judeţului pe termen scurt (pe anul curent) / lung***  Pentru implementarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello* s-a identificat ca și sursă de finanțare nerambursabilă PLANUL NAȚIONAL DE REDRESARE ȘI REZILIENȚĂ (PNRR), Cod apel MS-0024 - *Ghidul Solicitantului pentru investiții în dotarea spitalelor publice cu echipamente și materiale destinate reducerii riscului de infecții asociate asistenței medicale*. Finanțarea nerambursabilă este în procent de 100%, în condițiile în care Ghidul Solicitantului limitează valoarea maximă nerambursabilă a finanțării alocate per proiect la 29.680.199,84 lei fără TVA, iar valoarea proiectului propus este de 3.549.865 lei fără TVA. Implementarea proiectului este estimată a se realiza în intervalul februarie 2023 – mai 2024.  ***Impactul social***  Prin implementarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello* impactul social este unul extrem de vizibil dat fiind faptul că investiția este gândită exclusiv în favoarea pacientului dar și în favoarea personalului medical, în scopul perevenirii infecțiilor asociate asistenței medicale.  ***Impactul asupra mediului***  Nu e cazul  ***Impactul asupra sarcinilor administrative***  Hotărârea va fi anexată la dosarul de finanțare care va fi încărcat pe platforma [www.proiecte.pnrr.gov.ro](file:///\\fileservervr\SIE\3%20PROIECTE%20IN%20PREGATIRE%202021%20-%202027\0.%20PLANUL%20DE%20REZILIENTA\www.proiecte.pnrr.gov.ro%20) în vederea accesării finanțării nerambursabile. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director executiv | Mariana RAȚIU | 27.09.2022 |  |
| Verificat: Șef serviciu | Diana COMAN | 27.09.2022 |  |
| Elaborat: Consilier | Ana CORNESCU | 26.09.2022 |  |

Nr. 38622 / 26.09.2022

**RAPORT DE SPECIALITATE**

|  |  |  |  |
| --- | --- | --- | --- |
| **Titlul proiectului de hotărâre** | **Proiectul de hotărâre privind aprobarea proiectului *Reducerea riscului de infecții nosocomiale în Spitalul Clinic de Pneumoftiziologie Leon Daniello*** | | |
| **Compartiment de resort:** | DIRECȚIA GENERALĂ BUGET-FINANȚE, RESURSE UMANE | | |
| **Secțiunea 1 – Documentare și analiză:** | | | |
| În analiza proiectului de hotărâre s-a ținut cont de prevederilor art. 45 - *Condiţii pentru includerea investiţiilor în proiectul bugetului,* alin. (2) din Legea nr. 273/2006 privind finanțele publice locale, cu modificările și completările ulterioare:  *(2) Ordonatorii principali de credite stabilesc priorităţile în repartizarea sumelor pe fiecare obiectiv înscris în programul de investiţii, în limita fondurilor cuprinse în proiectul de buget cu aceasta destinaţie, asigurând totodată realizarea obiectivelor de investiţii în cadrul duratelor de execuţie aprobate.* | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | |
| Valoarea proiectului este de 3.549.865 lei fără TVA și va fi finanțată 100% prin PNRR, respectiv 4.224.339 lei TVA inclus. TVA aferentă cheltuielilor eligibile va fi suportată de la bugetul de stat, pentru beneficiarii fără drept de deducere a TVA, cum este UAT Județul Cluj. | | | |
| ***Secțiunea a 3-a - Efecte preconizate ale aplicării actului administrativ (impactul financiar asupra bugetului judeţului pe termen scurt (pe anul curent) / lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului):***  Deși finanțarea va fi asigurată 100% din PNRR, se impune cuprinderea sumelor în bugetul județului pentru asigurarea fluxului de numerar. Astfel, în funcție de graficul de implementare al proiectului, de modul de derulare a investiției, de sursele bugetare proprii disponibile a se aloca pentru investiții, periodic va fi analizată varianta optimă de finanțare (surse proprii, credit). | | | |
| ***Impactul financiar asupra bugetului judeţului pe termen scurt (pe anul curent) / lung***  Impactul financiar nu se va reflecta în bugetul propriu al Județului Cluj pe anii 2023 - 2024, cât este estimată durata de implementare a proiectului, deoarece toate cheltuielile propuse sunt eligibile.  ***Impactul asupra sarcinilor administrative***  Actul administrativ se poate pune în aplicare după adoptare, sumele aprobate se vor cuprinde în bugetul județului în funcție de sursa de finanțare, ținând cont de prioritizarea investițiilor. | | | |
| ***Secțiunea a 4-a - Concluzii/propuneri:*** | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a. | | | |
|  | **Prenume și nume** | **Data** | **Semnătura** |
| Avizat: Director General | Cristina ȘCHIOP | 27.09.2022 |  |

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția / serviciul) | Datele de întocmire și depunere a rapoartelor de specialitate | Semnătura persoanelor competente pentru nominalizare/  stabilire date de întocmire | Raport întocmit/  Refuz întocmire raport/  semnătură |
| DIRECȚIA DE DEZVOLTARE ȘI INVESTIȚII | 27.09.2022 | **Mariana RAȚIU** | Raport întocmit |
| DIRECŢIA GENERALĂ BUGET-FINANŢE, RESURSE UMANE | 27.09.2022 | **Cristina ŞCHIOP** | Raport întocmit |
|  | | | |
| **2. Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele consilierului juridic | Semnătura persoanei competente pentru nominalizare | | Aviz acordat/  Refuz aviz/  semnătură |
|  |  | |  |
|  | | | |
| **3. Transmitere proiect în vederea avizării pentru legalitate de către secretarul general al judeţului** | | | |
| Numele și prenumele secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona GACI |  | | Aviz acordat |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate nominalizată | Data de întocmire și depunere a avizului | Semnătura persoanelor competente pentru nominalizare/  stabilire date de întocmire | Avizul adoptat/  Aviz implicit favorabil |
| 2 |  |  |  |
|  |  |  |  |